Тотьмянин Иван Михайлович

Тотьмянин Иван Михайлович (1915-19??) – Коми кытшын партиялöн ыджыт функционер, Коми окрисполкомын юралісь да Коми окружкомын медодзза секретар.

Олантуй

Чужис 1915' годö öння Кудымкар районісь Шадрин грездын. 1934' годö Перемын помаліс финанссэз да экономика сьöрті техникум. Вит во сьöрна уджаліс Улісь Тагилын Комбанк юкöтын инспекторöн-консультантöн, сэсся комсомол органнэзын. 

Коми Республикаын

ВКП(б) ЦК бердын медвылісь партшкола помалöм бöрын И. М. Тотьмянин вöлі иньдöтöм Коми АССР-ö, кытöн сійö пуктöмась секретарöн, сыбöрын мöдöдз секретарöн партия Тывда райкомö, а 1944' годö медодзза секретарöн Кулöмдін райкомö. Мортöс бöрйылöмась депутатöн республика Верховнöй Советö, а 1949' во сія лоис ВКП(б) обкомын секретарöн.

Коми кытшын да Перемын

1949' во мортöс иньдöтöны Коми кытшö секретарöн партия окружкомö. 1950' декаб коста сія лоис юралісьöн окрисполкомын, а 1953' февральын – ВКП(б) окружкомын медодзза секретарöн. Этія чинын сія пукаліс 1961' годöдз. Сыбöрын муніс овны Перемö, кытöн сія веськöтліс облсобесöн, отир контроль сьöрті карись комитетöн. 

Гора ниммес да пассэс

Вöлі РСФСР-ись Верховнöй Советын депутатöн III, IV, V кичöстöм коста (1951-1963), ветліс делегатöн партия XX (1956' во) да XXI (1959' во) öксяннэз вылö. Лыддиссис партия Перем обкомын бюроö пырисьöн.

Кан сетöма И.М. Тотьмяниныслö кык орден: Уджлöн Гöрд Дöрапас да Айму понда косясян (1 тшупöта). Нысся сылöн вöлі кыкьямыс медаль.

Öшмöссэз

Коньшин А.Е.. История коми-пермяцкого народа 1917-1940 гг. Книга первая. Кудымкар, 2004. ISBN 5-900894-22-3
Национально-государственное строительство коми-пермяцкого народа в документах и материалах. Том І. 1917-1989. Кудымкар, 2006. 

Категория: Коми история
Категория: Коми отир